
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Διαπίστωση των απρόβλεπτων και κατεπειγουσών αναγκών για 
πρόσληψη του αναγκαιούντος προσωπικού στον ΟΔΔΤ με σύμ¬ 
βαση ιδιωτικού δικαίου ορισμένου χρόνου. 1 

Επιχορήγηση εργοδοτών για δημιουργία νέων θέσεων εργασίας για 
αποφυλακισμένα άτομα και για άτομα στα οποία έχουν επιβληθεί 

αναμορφωτικά μέτρα ή ποινικός σωφρονισμός. 2 

Κήρυξη εκτελεστής της 14/88 απόφασης του ΔΔΔΔ Αθηνών, για 
τους όρους αμοιβής και εργασίας των οδηγών τουριστικών λεω¬ 
φορείων (ΠΟΥΛΜΑΝ) όλης της Χώρας. 3 


Κήρυξη εκτελεστής της 12/88 απόφασης του ΔΔΔΔ Αθηνών, για 
τους όρους αμοιβής και εργασίας του προσωπικού κίνησης, διοί¬ 
κησης, διαχείρισης και του υπηρετικού προσωπικού των αστικών 

και υπεραστικών λεωφορείων όλης της Χώρας. 

Κήρυξη εκτελεστής της 13/88 απόφασης του ΔΔΔΔ Αθηνών, για 
τους όρους αμοιβής και εργασίας των οδηγών πάσης φΰσεως 

φορτηγών αυτοκινήτων όλης της Χώρας. 

Δημοσίευση στην Εφημερίδα της Κυβερνήσεως της από 5.2.88 

Σ.Σ.Ε. προσωπικού Τράπεζας Πίστεως. 

Χορήγηση επιδόματος καυσίμων στα άτομα με πλήρη παράλυση 
των κάτω άκρων ή ακρωτηριασμό και των δύο ποδιών. . . . 
Αυτοδίκαιη σύσταση προσωρινής θέσης με σχέση εργασίας ιδιωτι¬ 
κού δικαίου αόριστου χρόνου στο Ε.Μ.Π. 

Αυτοδίκαιη σύσταση προσωρινών θέσεων με σχέση εργασίας ιδιωτι¬ 
κού δικαίου αόριστου χρόνου στη Φοιτητική Λέσχη του Παν/ 

μίου Θεσσαλονίκης. 

Σύσταση πάγιας προκαταβολής στο ΙΤΣΑΚ. 

Ψήφιση του Οργανισμού Εσωτερικής Υπηρεσίας του Δ ΚΑΠΗ 
Ηρακλείου. 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Α.Π. 18733/317 (1) 

Διαπίστωση των απρόβλεπτων και κατεπειγουσών αναγκών για πρόσ¬ 
ληψη του αναγκαιούντος προσωπικού στον ΟΔΔΥ με σύμβαση ιδιω¬ 
τικού δικαίου ορισμένου χρόνου. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις του Κεφαλαίου Β' του Ν. 993/79 όπως τροποποιή¬ 
θηκαν και συμπληρώθηκαν με τους Ν. 1476/84 και 1735/87. 

2. Την 83/23.2.88 πράξη του Υπουργού Προεδρίας της Κυβέρνη¬ 
σης, με την οποία εγκρίθηκε η πρόσληψη προσωπικού στον ΟΔΔΥ με 
σχέση εργασίας ιδιωτικού δικαίου ορισμένου χρόνου (8 μηνών). 

3. Την 2389/13.2.87 (ΦΕΚ 81, τ. Β’) απόφαση του Πρωθυπουρ¬ 
γού και του Υπουργού Οικονομικών «για την ανάθεση αρμοδιοτήτων 
στον Υφυπουργό Οικονομικών». 


4. Το γεγονός της ύπαρξης απρόβλεπτων και κατεπειγουσών ανα¬ 
γκών του Οργανισμού Διαχείρισης Δημόσιου Υλικού (ΟΔΔΥ), που προ¬ 
κύπτουν από την ανάγκη α) της λειτουργίας του συστήματος Η/Υ .που 
κόστισε είκοσι (20) εκατομμύρια δραχμές, β) της εκπαίδευσης και συνε¬ 
χούς απασχόλησης στο σύστημα αυτό δεκαπέντε (15) μονίμων υπαλλή¬ 
λων του ΟΔΔΥ και 3) της αναπλήρωσης των κενών, που θα δημιουργη- 
θούν, εξαιτίας της απόσπασης των παραπάνω υπαλλήλων από τα καθή¬ 
κοντα τους, αποφασίζουμε: 

Διαπιστώνουμε τις παραπάνω απρόβλεπτες και κατεπείγουσες ανά¬ 
γκες του Οργανισμού Διαχείρισης Δημόσιου Υλικού (ΟΔΔΥ) και ορί¬ 
ζουμε τον αριθμό του προσωπικού, που είναι ανάγκη να προσληφθεί με 
σύμβαση εργασίας ορισμένου χρόνου και με σχέση ιδιωτικού δικαίου (8 
μηνών) σε δέκα (10) υπαλλήλους με τα ειδικά τυπικά προσόντα, που 
προβλέπονται για τον Κλάδο ΔΕΙ. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 22 Μαρτίου 1988 

Ο ΥΦΥΠΟΥΡΓΟΣ 

ΣΠ. ΚΑΛΟΥΔΗΣ 
-♦- 

Αριθ. 30714 (2) 

Επιχορήγηση εργοδοτών για δημιουργία νέων θέσεων εργασίας για 

αποφυλακισμένα άτομα και για άτομα στα οποία έχουν επιβληθεί 

αναμορφωτικά μέτρα ή ποινικός σωφρονισμός. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 29 του Ν. 1262/82 «Για την παροχή 
κινήτρων ενίσχυσης της οικονομικής και περιφερειακής ανάπτυξης της 
Χώρας και τροποποίηση συναφών διατάξεων», όπως συμπληρώθηκε με 
το άρθρο 8 παράγρ. 1 του Ν. 1565/85 (ΦΕΚ 91. τευχ. Α’ της 
20.5.85) «Εθνικό σύστημα προστασίας από την ανεργία και άλλες δια¬ 
τάξεις». 

2. Το έγγραφο του ΟΑΕ 95081/14.3.88 με το οποίο μας υπέβαλε 
απόσπασμα πρακτικού της 291/1.3.88 συνεδρίασης του Διοικητικού 
Συμβουλίου του κατά την οποία αποφασίστηκε η υποβολή πρότασης για 
την κατάρτιση προγραμμάτων επιχορήγησης εργοδοτών για τη δη¬ 
μιουργία νέων θέσεων εργασίας προς απασχόληση αποφυλακισμένων 
ατόμων και ατόμων στα οποία έχουν επιβληθεί αναμορφωτικά μέτρα ή 
ποινικός σωφρονισμός, αποφασίζουμε: 

1. Καταρτίζουμε δύο προγράμματα επιχορήγησης ιδιωτικών επιχει¬ 
ρήσεων, Οργανισμών και επιχειρήσεων Τοπικής Αυτοδιοίκησης και 
Κοινής Ωφέλειας, Συν/σμών Επαγγελματικών Σωματείων και Ενώ¬ 
σεων αυτών. Σωματείων και γενικά εργοδοτών για τη δημιουργία νέων 
θέσεων εργασίας των προαναφερομένων περιπτώσεων ως εξής: 

Πρόγραμμα Α: για τη δημιουργία τριάντα πέντε (35) νέων θέσεων 
εργασίας για απασχόληση αποφυλακισμένων ατόμων ηλικίας 18 έως 
25 ετών και 25 ετών συμπληρωμένα έως 60. 

Πρόγραμμα Β: για τη δημιουργία τριάντα πέντε (35) νέων θέσεων 
εργασίας για απασχόληση ατόμων στα οποία έχουν επιβληθεί αναμορ¬ 
φωτικά μέτρα ή ποινικός σωφρονισμός, βρίσκονται εκτός ιδρύματος και 
είναι ηλικίας 15 ετών συμπληρωμένα έως 21. 

2. Δεν περιλαμβάνονται στα παραπάνω προγράμματα κρατικοί φο¬ 
ρείς ανεξάρτητα από το καθεστώς που τους διέπει, δημόσιου ή ιδιωτικού 
ή μικτού δικαίου, όπως αναφέρονται στην παρ. 6 του άρθρ. 1 του Ν. 
1256/82. 

3. Το ποσό της επιχορήγησης για κάθε προσλαμβανόμενο άτομο κα¬ 
θορίζεται σε ποσοστό του κατωτάτου ημερομισθίου του ανειδίκευτου ερ¬ 
γάτη και του μαθητευόμενου, ως εξής: 

α. Πρόγραμμα Α. για άτομα ηλικίας 18-25 ετών και 26-60 ετών χί¬ 
λιες επτακόσιες (1.700) δρχ. για άνδρες και γυναίκες για κάθε εργά¬ 
σιμη ημέρα και μέχρι είκοσι έξι (26) ημέρες κατ’ ανώτατο όριο κατά 
μήνα και 

β) Πρόγραμμα Β. για άτομα ηλικίας 15-18 ετών χίλιες τε 
τρακόσιες (1.400) δρχ. και για άτομα ηλικίας 18 ετών συμπλη¬ 
ρωμένα έως 21 χίλιες επτακόσιες (1.700) δρχ. 'για κάθε εργάσιμη 
ημέρα και για (26) ημέρες κατ’ ανώτατο όριο κατά μήνα, εφόσον για τα 
άτομα αυτά προσκομίζεται επίσημο αποδεικτικό στοιχείο της ιδιότητάς 
τους από τις Υπηρεσίες του Υπουργείου Δικαιοσύνης. 

4. Η διάρκεια της επιχορήγησης για κάθε προσλαμβανόμενο άτομο 
που υπάγεται στα προγράμματα αυτά ορίζεται κατ’ ανώτατο όριο σε 
δωδεκάμηνο χρονικό διάστημα από την ημέρα πρόσληψης του, η οποία 
πρέπει να γίνεται μετά την ημερομηνία λήψης της σχετικής εγκριτικής 
απόφασης του Δ.Σ. του ΟΑΕΔ. 

Είναι δυνατή όμως κατ’ εξαίρεση η υπαγωγή ατόμου στο πρό¬ 
γραμμα, εφόσον η πρόσληψή του έγινε μέσα σε (15) ημερολογιακές ημέ¬ 
ρες πριν από την ημερομηνία υποβολής της αίτησης, ανεξάρτητα από 
την ημερομηνία έκδοσης της απόφασης του Δ.Σ. 

5. Τα άτομα που θα προσληφθούν, θα πρέπει να έχουν την Ελληνική 
υπηκοότητα ή να προέρχονται από κράτη - μέλη της ΕΟΚ και να είναι 
γραμμένα στα μητρώα ανέργων των γραφείων απασχόλησης του 
ΟΑΕΔ που βρίσκονται στην περιοχή του τόπου κατοικίας τους. 

6. Απαραίτητη προϋπόθεση για την υπαγωγή επιχείρησης στα προ¬ 
γράμματα αυτά είναι η μη απόλυση ατόμων κατά τη χρονική διάρκεια 
του ενός (1) μηνός που προηγείται της υποβολής της αίτησης εκτός εάν 
γίνει αντικατάσταση. 

7. Δεν επιχορηγούνται εργοδότες για εργαζόμενους οι οποίοι είναι 
σύζυγοί τους ή συνδέονται με α* βαθμό συγγένειας ή είναι ετερρόρυθμοι 
ή ομμόρυθμοι εταίροι της ίδιας επιχείρησης. 

8. Η απόλυση ή οικειοθελής αποχώρηση ατόμου που προσλήφθηκε 
βάσει των προγραμμάτων αυτών επιφέρει τη διακοπή της επιχορήγη¬ 
σης για το συγκεκριμένο άτομο χωρίς άλλες επιπτώσεις για την επιχεί- 
ρηση. 

. 9. Για να υπαχθεί στα προγράμματα αυτά (1 & 8) μια επιχείρηση 
πρέπει να υποβάλει στην πλησιέστερη Υπηρεσία του ΟΑΕΔ τα εξής δι- 
καιολογητικά: 

α. Αίτηση που θα περιέχει την επωνυμία της, το αντικείμενο της οι¬ 
κονομικής δραστηριότητας και τον αριθμό των ατόμων που θα προσλά- 
βει σύμφωνα με το πρόγραμμα. 

β. Το αποφυλακιστήριο με ημερομηνία αποφυλάκισης το ανώτερο 2 
χρόνια από την ημερομηνία υποβολής της αίτησης και μετά, εφόσον 
προσληφθεί άτομο του Α προγράμματος και βεβαίωση - εισήγηση Κοι¬ 
νωνικής Λειτουργού ή του Αρμόδιου Δ/ντή των φυλακών ότι το άτομο 
έχει επιλεγεί για απασχόληση. 

γ. Για άτομο που θα προσληφθεί με το Β* πρόγραμμα, εισηγητική έκ¬ 
θεση της αρμόδιας κοινωνικής Υπηρεσίας ή από την Εταιρεία Προστα¬ 
σίας Ανηλίκων εφόσον το άτομο βρίσκεται υπό την παρακολούθησή της. 

δ. Υπεύθυνη δήλωση του Ν.Δ. 105/69 ότι δέχεται και συμφωνεί με 
τους όρους του προγράμματος και ότι δεν έχει απολύσει προσωπικό το 
μήνα που προηγείται της υποβολής της αίτησής της. 

10. Αρμόδιο να κρίνει την υπαγωγή της επιχείρησης στα προγράμ¬ 
ματα αυτά είναι κατά το νόμο το Δ.Σ. του ΟΑΕΔ. 

11. Η πρώτη επιχορήγηση θα καταβαλλεται στην επιχείρηση μετά 


από δίμηνη τουλάχιστον απασχόληση του εργαζομένου. Στη συνέχεια 
και μέχρι τη λήξη του 12μηνου της επιχορήγησης θα καταβάλλεται 
κάθε μήνα. 

12. Για την καταβολή της επιχορήγησης η επιχείρηση θα υποβάλει 
στην Υπηρεσία του ΟΑΕΔ τα εξής δικαιολογητικά: 

α) Κατάσταση που θα περιλαμβάνει το ονοματεπώνυμο των προσλη- 
φθέντων βάσει του προγράμματος, τη χρονολογία γέννησης, την ειδικό¬ 
τητα, το ποσό με το οποίο βαρύνεται ο ΟΑΕΔ σύμφωνα με το πρό¬ 
γραμμα, το συνολικό ακαθάριστο ποσό που δικαιούται ο εργαζόμενος 
και στήλη υπεύθυνης δήλωσης στην οποία θα έχουν υπογράψει οι προσ- 
ληφθέντες εργαζόμενοι, ότι απασχολήθηκαν το χρονικό διάστημα για το 
οποίο ζητείται η επιχορήγηση. 

β) Φωτοτυπημένα αντίγραφα των αναγγελιών πρόσληψης των εργα¬ 
ζομένων. 

γ) Βεβαίωση του ΙΚΑ ή του αρμόδιου ασφαλιστικού φορέα ότι κατα¬ 
βλήθηκαν οι ανάλογες ασφαλιστικές εισφορές για το μήνα που ζητείται 
η επιχορήγηση. 

Η αρμόδια Υπηρεσία του ΟΑΕΔ μετά τον έλεγχο των δικαιολογητι- 
κών θα προβαίνει στην άμεση καταβολή της επιχορήγησης. 

Η επιχορήγηση θα υπολογίζεται για κάθε εργάσιμη ημέρα, πλήρους 
απασχόλησης και μέχρι (26) ημέρες κατ’ ανώτατο όριο για κάθε μήνα, 
εφόσον: 

- υπάρχουν τουλάχιστον (15) ημερομίσθια κάθε μήνα, τότε η επι¬ 
χείρηση θα επιχορηγείται κανονικά για τα ανάλογα αυτά ημερομίσθια. 

- επιχείρηση που προσλαμβάνει άτομα του Α ή Β προγράμματος, 
δεν μπορεί να απολύσει προσωπικό που ήδη απασχολεί για όσο χρονικό 
διάστημα επιχορηγείται, εκτός εάν κάνει ισάριθμες προσλήψεις μέσα σε 
(45) ημερολογιακές ημέρες. 

Η προθεσμία πλήρωσης των θέσεων που έχουν εγκριθεί από το Δ.Σ. 
είναι (2) μήνες από την ημερομηνία έκδοσης της απόφασης. 

- Εργαζόμενοι που προσλαμβάνονται από επιχείρηση μετά την υπα¬ 
γωγή της στο πρόγραμμα και για τους οποίους δεν ζητά επιχορήγηση, 
δεν καλύπτονται από τις δεσμευτικές διατάξεις. 

Αξιώσεις επιχειρήσεων για είσπραξη επιχορήγησης για άτομα που 
θα υπαχθούν στα προγράμματα της απόφαση αυτής ασκούνται μέσα σε 
τρεις (3) μήνες από το μήνα πραγματικής απασχόλησης των ατόμων 
αυτών. Μετά την παρέλευση της προθεσμίας αυτής η αξίωση της επιχεί¬ 
ρησης παραγράφεαι. 

Η ισχύς της απόφασης αυτή, αρχίζει την 1η Φεβρουάριου 1988 και 
λήγει την 31 Δεκεμβρίου 1988. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 21 Μαρτίου 1988 

Ο ΥΠΟΥΡΓΟΣ 

Γ. ΓΕΝΝΗΜΑΤΑ! 


-♦- 

Αριθ. 12329 ( 3 ) 

Κήρυξη εκτελεστής της 14/88 απόφασης του ΔΔΔΔ Αθηνών, για τους 
όρους αμοιβής και εργασίας των οδηγών τουριστικών λεωφορείων 
(ΠΟΥΛΜΑΝ) όλης της χώρας. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 


Έχοντας υπόψη: 

1. Τις διατάξεις της παρ. 1 του άρθρου 20 του Ν. 3239/55, όπως 
αυτές τροποποιήθηκαν με τα Ν.Δ. 3755/57 και 1198/72. 

2. Την 96944/20.10.87 απόφαση του Υπουργού Εργασίας «περί 
μεταβίβασης αρμοδιοτήτων και εξουσία υπογραφής στους Γεν. Γραμ¬ 
ματέα, Ειδ. Γραμματείς, κ.λπ.» (ΦΕΚ 551/Β/20.10.87), αποφασί¬ 
ζουμε: 

Κηρύσσουμε εκτελεστή τη 14/88 απόφαση του ΔΔΔΔ Αθηνών, που 
εκδόθηκε για να επιλύσει τη συλλογική διαφορά εργασίας, που δημιουρ- 
γήθηκε ανάμεσα στους: 

1) Γενική Πανελλαδική Ομοσπονδία Επαγγελματιών Ιδιοκτητών 
Λεωφορείων (ΠΟΥΛΜΑΝ), 2) Ομοσπονδία Ιδιοκτητών Επαγγελμα¬ 
τιών Τουριστικών Λεωφορείων, 3) Σύνδεσμο των εν Ελλάδι Τουριστι¬ 
κών και Ταξιδιωτικών Γραφείων, 4) Σύνδεσμο Πρακτόρων Ταξιδίων — 

Τουρισμού - Μεταναστεύσεως Βορ. Ελλάδος, 5) Ομοσπονδία Αυτοκι¬ 
νητιστών Τουριστικών Λεωφορείων και στην Πανελλήνια Ομοσπονδία 
Υπαλληλικού Προσ/κού Αυτ/των (ΠΟΥΠΑ) καθώς και στις: 1) Ομο¬ 
σπονδία Προσ/κού Μεταφορών Ελλάδος και 2) Ανεξάρτητη συνδικαλι¬ 
στική αγωνιστική παράταξη εργαζομένων ΕΑΣ, που άσκησαν παρέμ¬ 
βαση υπέρ των απόψεων της ΠΟΥΠΑ και αφορά τους όρους αμοιβής 
και εργασίας των οδηγών τουριστικών λεωφορείων (ΠΟΥΛΜΑΝ) όλης 
της Χώρας, της οποίας το διατακτικό έχει ως εξής: 

1. Στις διατάξεις της απόφασης αυτής υπάγονται οι οδηγοί Τουριστι¬ 
κών Λεωφορείων (ΠΟΥΛΜΑΝ) όλης της Χώρας. 

2. Οι αποδοχές, που βάσει των προϊσχυουσών ρυθμίσεων λαμβάνο- 
νταν υπόψη για τον υπολογισμό των προσαυξήσεων λόγω ΑΤΑ, όπως 
αυτές έχουν διαμορφωθεί μέχρι της ισχύος της απόφασης αυτής, προ¬ 
σαυξάνονται από 24.11.1987 κατά τα ποσοστά των ΑΤΑ 4,1% και επί 
του προκύπτοντος ποσού κατά ποσοστό 1%. Επί του νέου διαμορφωμέ¬ 
νου ποσού κατά το ποσοστό του δείκτη τιμών καταναλωτή της 1.9.87 
4,5%. 

Κατά τον ίδιο τρόπο θα αναπροσαρμοσθούν και οι αποδοχές με το πο¬ 
σοστό του δείκτη τιμών καταναλωτή της 1.1.1988, 1.5.1988 και 
1.9.1988. 

3. Για την αναπροσαρμογή των μισθών της παρούσας διαιτητικής 
απόφασης θα ισχύσουν τα κλιμάκια αποδοχών, που καθορίζονται από το 
Ν. 1584/86 (ΦΕΚ 16/Α/25.2.86) και την 8210/183/87 απόφαση 
των Υπουργών Εθνικής Οικονομίας, Οικονομικών και Εργασίας. 

4. Από την ισχύ της απόφασης αυτής αυξάνονται οι ημέρες άδειας 
γάμου για τους εργαζομένους, που υπάγονται στη ρύθμιση αυτή, σε πέ¬ 
ντε εργάσιμες ημέρες με πλήρεις αποδοχές, χωρίς αυτή να συμψηφίζε¬ 
ται με την κανονική άδεια. 

5. Από της ισχύος της απόφασης αυτής χορηγείται στους εργαζομέ¬ 
νους, που αφορά η παρούσα, άδεια λόγω θανάτου συγγενούς προσώπου 
πρώτου και δευτέρου βαθμού εξ αίματος και αγχιστείας με πλήρεις απο¬ 
δοχές και χωρίς να συμψηφίζεται με την κανονική άδεια, μιας (1) εργά¬ 
σιμης ημέρας για τους διαμένοντες σε απόσταση μέχρι διακοσίων (200) 
χιλιομέτρων από τον τόπο της ταφής και δύο (2) εργάσιμων ημερών για 
τους διαμένοντας σε απόσταση πέραν των 200 χιλιομέτρων. 

6. Από την ισχύ της απόφασης αυτής χορηγείται άδεια λόγω τοκετού 
της συζύγου μιας (1) ημέρας στους εργαζόμενους συζύγους, που αφορά 
η παρούσα, με πλήρεις αποδοχές και χωρίς να συμψηφίζεται αυτή με 
την κανονική τους άδεια. 

7. Όσες διατάξεις της αριθ, 53/86 απόφασης του ΔΔΔΔ Αθηνών δεν 
έχουν τροποποιηθεί, εξακολουθούν να ισχύουν. 

8. Η ισχύς της απόφασης αυτής με τις παραπάνω διακρίσεις αρχίζει 
από 24 Νοεμβρίου 1987. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 21 Μαρτίου 1988 
Ο Γενικός Γραμματέας 
ΠΕΤΡΟΣ ΜΩΡΑΛΗΣ 

-φ- 

Αριθ. 12327 (4) 

Κήρυξη εκτελεστής της 12/88 απόφασης του ΔΔΔΔ Αθηνών, για τους 

όρους αμοιβής και εργασίας του προσωπικού κίνησης, διοίκησης, 

διαχείρισης και του υπηρετικού προσωπικού των αστικών και υπε¬ 
ραστικών λεωφορείων όλης της Χώρας. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου 20 του Ν, 3239/55, όπως 
αυτές τροποποιήθηκαν με τα Ν.Δ. 3755/57 και 1198/72. 

2. Την 96944/20.10.87 απόφαση του Υπουργού Εργασίας «περί 
μεταβίβασης αρμοδιοτήτων και εξουσίας υπογραφής στους Γεν. Γραμ¬ 
ματέα, Ειδ. Γραμματείς κ.λπ.» (ΦΕΚ 551/Β/20.10.87), αποφασί¬ 
ζουμε: 

Κηρύσσουμε εκτελεστή τη 12/88 απόφαση του ΔΔΔΔ Αθηνών, που 
εκδόθηκε για να επιλύσει τη συλλογική διαφορά εργασίας, που δημιουρ- 
γήθηκε ανάμεσα στους: 


1) Ροδιακό Οργανισμό Δημαρχιακών Αυτοκινήτων (ΡΟΔΑ), 2) Γε¬ 
νική Συνομοσπονδία Επαγγελματιών Αυτοκινητιστών Ελλάδος, 3) Πα¬ 
νελλαδική Ομοσπονδία Αυτ/στών Υπεραστικών Συγκοινωνιών, 4) Πα¬ 
νελλήνια Ομοσπονδία Επαγγελματιών Ιδιοκτητών Αστικών Λεωφο¬ 
ρείων και στην Πανελλήνια Ομοσπονδία Υπαλληλικού Προσωπικού Αυ¬ 
τοκινήτων (ΠΟΥΠΑ) καθώς και στις: 1) Ομοσπονδία Προσ/κού Μετα¬ 
φορών Ελλάδος και 2) Ανεξάρτητη συνδικαλιστική αγωνιστική παρά¬ 
ταξη Εργαζομένων ΕΑΣ, που άσκησαν παρέμβαση υπέρ των απόψεων 
της ΠΟΥΠΑ και αφορά τους όρους αμοιβής και εργασίας του προσωπι¬ 
κού κίνησης, διοίκησης, διαχείρισης και του υπηρετικού προσωπικού 
των αστικών και υπεραστικών λεωφορείων όλης της Χώρας, της οποίας 
το διατακτικό έχει ως εξής: 

1. Στις διατάξεις της απόφασης αυτής υπάγεται το προσωπικό κίνη¬ 
σης, διοίκησης και διαχείρισης και υπηρετικό των Αστικών και Υπερα¬ 
στικών Λεωφορείων όλης της Χώρας. 

2. Οι αποδοχές, που βάσει των προϊσχυουσών ρυθμίσεων λαμβάνο- 
νταν υπόψη για τον υπολογισμό των προσαυξήσεων λόγω ΑΤΑ, όπως 
αυτές έχουν διαμορφωθεί μέχρι της ισχύος της απόφασης αυτής, προ¬ 
σαυξάνονται από 24.11.1987 κατά το ποσοστό 4,1% και επί του προ¬ 
κύπτοντος ποσού κατά ποσοστό 1%. Επί του νέου διαμορφουμένου πο¬ 
σού κατά το ποσοστό του δείκτη τιμών καταναλωτή της 1.9,87 4,5%. 

Κατά τον ίδιο τρόπο θα αναπροσαρμοσθούν και οι αποδοχές με το πο¬ 
σοστό του δείκτη τιμών καταναλωτή της 1.1.1988, 1.5.1988 και 
1.9.1988. Για την αναπροσαρμογή των μισθών της παρούσας διαιτητι¬ 
κής απόφασης θα ισχύσουν τα κλιμάκια αποδοχών, που καθορίζονται 
από το Ν. 1584/86 (ΦΕΚ 16/Α/25.2.86) και την 8210/183/87 
απόφαση των Υπουργών Εθνικής Οικονομίας, Οικονομικών και Εργα¬ 
σίας. 

3. Στους κρινόμενους οριστικά από την αρμόδια Υγειονομική Επι¬ 
τροπή του ΙΚΑ διαρκώς και ολικά ανίκανους για εργασία μισθωτούς, 
που αφορά η παρούσα, χορηγείται με την αποχώρησή τους από την 
υπηρεσία τους το 50% της αποζημίωσης, που προβλέπεται από το Ν. 
2112/20. 

4. Από την ισχύ της απόφασης αυτής αυξάνονται οι ημέρες άδειας 
γάμου για τους εργαζομένους, που υπάγονται στη ρύθμιση αυτή, σε πέ¬ 
ντε εργάσιμες ημέρες με πλήρεις αποδοχές, χωρίς αυτή να συμψηφίζε¬ 
ται με την κανονική άδεια. 

5. Από την ισχύ της απόφασης αυτής χορηγείται στους εργαζομέ¬ 
νους, που αφορά η παρούσα άδεια λόγω θανάτου συγγενούς προσώπου 
πρώτου και δευτέρου βαθμού εξ αίματος και αγχιστείας με πλήρεις απο¬ 
δοχές και χωρίς να συμψηφίζεται με την κανονική άδεια, μιας (1) εργά¬ 
σιμης ημέρας για τους διαμένοντες σε απόσταση μέχρι 200 χιλιομέτρων 
από τον τόπο της ταφής και δύο εργάσιμων ημερών για τους διαμένο- 
ντας σε απόσταση πέραν των 200 χιλιομέτρων. 

6. Από την ισχύ της απόφασης αυτής χορηγείται άδεια λόγω τοκετού 
της συζύγου μιας (1) ημέρας στους εργαζόμενους συζύγους, που αφορά 
η παρούσα, με πλήρεις αποδοχές και χωρίς να συμψηφίζεται αυτή με 
την κανονική τους άδεια. 

7. Όσες διατάξεις της αριθ. 55/86 απόφασης του ΔΔΔΔ Αθηνών δεν 
έχουν τροποποιηθεί, εξακολουθούν να ισχύουν. 

8. Η ισχύς της απόφασης αυτής με τις παραπάνω διακρίσεις αρχίζει 
από 24 Νοεμβρίου 1987. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 21 Μαρτίου 1988 
Ο Γενικός Γραμματέας 
ΠΕΤΡΟΣ ΜΩΡΑΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αρι8. 12328 (5) 

Κήρυξη εκτελεστής της 13/88 απόφασης του ΔΔΔΔ Αθηνών, για τους 

όρους αμοιβής και εργασίας των οδηγών πάσης φύσεως φορτηγών 

αυτοκινήτων όλης της χώρας. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΤ ΤΠΟΤΡΓΕΙΟΤ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου 20 του Ν. 3239/55, όπως 
αυτές τροποποιήθηκαν με τα Ν.Δ. 3755/57 και 1198/72. 

2. Την 96944/20.10.87 απόφαση του Υπουργού Εργασίας «περί 
μεταβίβασης αρμοδιοτήτων και εξουσία υπογραφής στους Γεν. Γραμ¬ 
ματέα, Ειδ. Γραμματείς, κ.λπ.» (ΦΕΚ 551/Β/20.10.87), αποφασί¬ 
ζουμε: 

Κηρύσσουμε εκτελεστή τη 13/88 απόφαση του ΔΔΔΔ Αθηνών, που 
εκδόθηκε για να επιλύσει τη συλλογική διαφορά εργασίας, που δημιουρ- 
γήθηκε ανάμεσα στους: 

1) Σύνδεσμο Ελληνικών Βιομηχανιών, 2) Πανελλήνια Ένωση Δι¬ 
πλωματούχων Μηχανικών Εργοληπτών Δημοσίων Έργων, 3) Γενική 
Συνομοσπονδία Επαγγελματιών Αυτοκινητιστών Ελλάδος, 4) Σύνδε¬ 
σμο ΑΕ και ΕΠΕ, 5) Συνδικάτο Χερσαίων Εμπορευματικών Μεταφο¬ 
ρών, 6) Γενική Συνομοσπονδία Επαγ/τιών και Βιοτεχνών Ελλάδος, 7) 
Πανελλήνια Συνομοσπονδία Ενώσεων Γεωργικών Συν/σμών, 8) Σύν¬ 
δεσμο Βιομηχάνων Ετοίμου Σκυροδέματος, 9) Σύνδεσμο Επαγγελμα¬ 
τιών Ιδιοκτητών Φορτηγών Ανατρεπομένων Αυτ/των, 10) Σύνδεσμο 
Επαγγελματιών Φορτηγών Αυτ/των, 11) Πανελλήνιο Σύνδεσμο Ανω¬ 
νύμων Τεχνικών Εταιρειών, 12) Σύνδεσμο Βιομηχάνων Λατομείων 
Ελλάδος, 13) Ανωτάτη Συνομοσπονδία Ιδιοκτητών Φορτηγών Αυτ/ 
των Ι.Χ. Ελλάδος, 14) Πανελλήνια Ομοσπονδία Ξενοδόχων και στην 
Πανελλήνια Ομοσπονδία Υπαλληλικού προσ/κού αυτ/των (ΠΟΥΠΑ) 
καθώς και στις: 1) Πανελλαδική Ομοσπονδία Συνδικάτων Εργατ/λων 
Μεταφοράς, 2) Ομοσπονδία Προσ/κού Μεταφορών Ελλάδος και 3) 
Ανεξάρτητη Συνδικαλιστική Αγωνιστική Παράταξη Εργαζομένων 
ΕΑΣ, που άσκησαν παρέμβαση υπέρ των απόψεων της ΠΟΥΠΑ και 
αφορά τους όρους αμοιβής και εργασίας των οδηγών πάσης φύσεως 
φορτηγών αυτοκινήτων όλης της χώρας της οποίας το διατακτικό έχει 
ως εξής: 

1. Στις διατάξεις της απόφασης αυτής υπάγονται οι οδηγοί των φορ¬ 
τηγών αυτοκινήτων πάσης φύσεως, των αυτ/των των εκπαιδευτηρίων 
για τη μεταφορά μαθητών, των αυτ/των για τη μεταφορά προσ/κού 
των Επιχ/σεων και εργατών. 

2. Οι αποδοχές, που βάσει των προϊσχυουσών ρυθμίσεων λαμβάνο- 
νταν υπόψη για τον υπολογισμό των προσαυξήσεων λόγω ΑΤΑ, όπως 
αυτές έχουν διαμορφωθεί μέχρι της ισχύος της απόφασης αυτής, προ¬ 
σαυξάνονται από 24.11.1987 κατά το ποσοστό 4,1% και επί του προ- 
κύπτοντος ποσού κατά ποσοστό 1%. Επί του νέου διαμορφουμένου πο¬ 
σού κατά το ποσοστό του δείκτη τιμών καταναλωτή της 1.9.87 4,5%. 

Κατά τον ίδιο τρόπο θα αναπροσαρμοσθούν και οι αποδοχές στο πο¬ 
σοστό του Δείκτη Τιμών Καταναλωτή της 1.1.1988, 1.5.1988 και 
1.9.1988. 

Για την αναπροσαρμογή των μισθών της παρούσας διαιτητικής από¬ 
φασης θα ισχύσουν τα κλιμάκια αποδοχών, που καθορίζονται από το Ν. 
1584/86 (ΦΕΚ 16/Α/25.2.86) και την 8210/183/87 απόφαση 
των Υπουργών Εθνικής Οικονομίας, Οικονομικών και Εργασίας. 

3. Από την ισχύ της απόφασης αυτής αυξάνονται οι ημέρες άδειας 
γάμου για τους εργαζομένους, που υπάγονται στη ρύθμιση αυτή, σε πέ¬ 
ντε εργάσιμες ημέρες με πλήρεις αποδοχές, χωρίς αυτή να συμψηφίζε¬ 
ται με την κανονική άδεια. 

4. Από την ισχύ της απόφασης αυτής χορηγείται στους εργαζομέ¬ 
νους, που αφορά η παρούσα άδεια λόγω θανάτου συγγενούς προσώπου 
πρώτου και δευτέρου βαθμού εξ αίματος και αγχιστείας με πλήρεις απο¬ 
δοχές και χωρίς να συμψηφίζεται με την κανονική άδεια, μιας (1) εργά- 
σιμης ημέρας για τους διαμένσντες σε απόσταση μέχρι 200 χιλιομέτρων 
από τον τόπο της ταφής και δύο εργάσιμων ημερών για τους διαμένο- 
ντας σε απόσταση πέραν των 200 χιλιομέτρων. 

5. Από την ισχύ της απόφασης αυτής χορηγείται άδεια λόγω τοκετού 
της συζύγου μιας (1) ημέρας στους εργαζόμενους συζύγους, που αφορά 
η παρούσα, με πλήρεις αποδοχές και χωρίς να συμψηφίζεται αυτή με 


την κανονική τους άδεια. 

6. Όσες διατάξεις της 54/86 απόφασης του ΔΔΔΔ Αθηνών δεν 
έχουν τροποποιηθεί, εξακολουθούν να ισχύουν. 

7. Η ισχύς της απόφασης αυτής με τις παραπάνω διακρίσεις αρχίζει 
από 24 Νοεμβρίου 1987. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 21 Μαρτίου 1988 
Ο Γενικός Γραμματέας 
ΠΕΤΡΟΣ ΜΩΡΑΛΗΣ 

-♦- 

Αριθ. 12735 (6) 

Δημοσίευση στην Εφημερίδα της Κυβερνήσεως της από 5.2.88 Σ.Σ.Ε. 
προσωπικού Τράπεζας Πίστεως. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΤ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και συμπλη¬ 
ρώθηκε από το Ν.Δ. 3755/57, 186/69, 1198/72 και 73/74. 

2. Την 96944/87 (ΦΕΚ 551/Β/20.10.87) απόφαση Υπουργού 
Εργασίας «Μεταβίβαση αρμοδιοτήτων του Υπουργού Εργασίας και 
εξουσία υπογραφής στους Γενικό Γραμματέα κ.λπ.», αποφασίζουμε: 

Να δημοσιευθεί στην Εφημερίδα της Κυβερνήσεως η πιο πάνω ΣΣΕ 
η οποία μας κατατέθηκε στις 4.3.88 και συντάχθηκε το 16/88 πρα¬ 
κτικό καταθέσεως, της οποίας το περιεχόμενο έχει ως εξής: 

ΕΙΔΙΚΗ ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 

Στην Αθήνα και στο κεντρικό κατάστημα της Τραπέζης Πίστεως 
(Σταδίου 40), σήμερα, 5 Φεβρουάριου 1988, μεταξύ των εξής συμβαλ¬ 
λόμενων: 

α. Της ανώνυμης τραπεζικής εταιρείας με την επωνυμία «ΤΡΑ¬ 
ΠΕΖΑ ΠΙΣΤΕΩΣ Α.Ε.», που εδρεύει στην Αθήνα, Σταδίου 40, που εκ¬ 
προσωπείται από τους Ιωάννη Αθανασόπουλο και Νικόλαο Παπαθέου, 
σύμφωνα με το επισυναπτόμενο αντίγραφο πρακτικού Δ.Σ. της Τραπέ¬ 
ζης και 

β. Του επαγγελματικού σωματείου με την επωνυμία «ΣΥΛΛΟΓΟΣ 
ΠΡΟΣΩΠΙΚΟΥ ΤΡΑΠΕΖΗΣ ΠΙΣΤΕΩΣ», που εδρεύει στην Αθήνα, 
Ιπποκράτους 8 και εκπροσωπείται από τους Αλέκο Πουλαρίκα και Ιω¬ 
άννη Πουράκη, σύμφωνα με το επισυναπτόμενο αντίγραφο πρακτικού 
Δ.Σ. του Συλλόγου, συμφωνούνται και γίνονται δεκτά τα εξής: 

1. Με το δικαίωμα άμεσης παρέμβασης του Συλλόγου στο σύστημα 
των καταγραφομένων στοιχείων (προσέλευση, αποχώρηση κ.λπ.), κα¬ 
θιερώνεται μαγνητική κάρτα - ταυτότητα ειδικά και μόνο για την κατα- 
γραφή του χρόνου προσέλευσης κατά την έναρξη της εργασίας και απο¬ 
χώρησης μετά το πέρας της εργασίας του προσωπικού της Τραπέζης. 
Με βάση την καταγραφή του χρόνου αποχώρησης (λήξη κανονικής 
ώρας εργασίας) θα υπολογίζεται ο επιπλέον χρόνος ους πρόσθετη απα¬ 
σχόληση, μετά από αιτιολόγηση της παραμονής του εργαζομένου πέραν 
του κανονικού ωραρίου από τον Προϊστάμενο. 

2. Για ενδιάμεσες άδειες κατά την ώρα της εργασίας θα ισχύει το μέ¬ 
χρι σήμερα καθεστώς. Συγκεκριμένα, οι κατά τη διάρκεια του ωραρίου 
χορηγούμενες άδειες θα συνεχίσουν να χορηγούνται κατά το μέχρι τώρα 
σύστημα, δεν θα καταγράφονται από τον ηλεκτρονικό υπολογιστή, ο δε 
χρόνος τους δεν θα αφαιρείται από το αμειβόμενο ωράριο. 

3. Αποκλειστικά για τους χώρους υψηλής ασφαλείας συμφωνείται 
ότι: 

α. Οι κάρτες/ταυτότητες των δικαιουμένων να εισέρχονται στους 
χώρους αυτούς θα έχουν ειδικό κωδικό αριθμό. 

β. Οι κάρτες αυτές θα λειτουργούν ως κλειδιά. 

γ. Ο κωδικός αριθμός θα λειτουργεί ανάλογα με το βαθμό ασφαλείας 
του χώρου. Χώροι υψηλής ασφαλείας, όπου θα καταγράφεται ο κωδι¬ 
κός αριθμός, ορίζονται με την παρούσα τα μηχανοστάσια, οι ταράτσες, 
το (ΌΝΤΚΟΕ ΚΟΟΜ, τα αρχεία (ειδικά για τον υπεύθυνο του αρ¬ 
χείου), οι θυρίδες. 

δ. Στα στοιχεία της εισόδου και εξόδου, που θα αποθηκεύονται στον 
ηλεκτρονικό υπολογιστή, θα έχουν προσπέλαση αποκλειστικούς και μόνο 

οι επί επιπέδου Επιθεωρήσεως Υπηρεσίες της Τραπέζης και ειδικά και 
μόνο όταν ανακύψει προς τούτο λόγος (αξιόποινη πράξη, ή άλλο σπου¬ 
δαίο γεγονός, που μπορεί να ζημιώσει την Τράπεζα και καθιστά ανα¬ 
γκαία τη διαπίστωση των προσώπων που ευθύνονται ή δεν ευθύνονται 
γι’ αυτό). 

ε. Τα στοιχεία που θα τίθενται υπόψη της Επιθεώρησης (βλ. παρα¬ 
πάνω υπό δ), θα είναι στη διάθεση του Συλλόγου. 

στ. Στο Προεδρείο του Συλλόγου χορηγήθηκαν τρεις κάρτες - κλει¬ 
διά για να έχει ελεύθερη προσπέλαση. 

4. Στο εξής τα θέματα ασφαλείας, που αφορούν τους εργαζομένους, 
θα αντιμετωπίζονται από την Τράπεζα και το Σύλλογο. 

Η ισχύς της παρούσης αρχίζει την 8.2.1988, τροποποίησή της δε, 
μπορεί να γίνει μόνο με κοινή συμφωνία Τραπέζης και Συλλόγου Προ¬ 
σωπικού ή κατ’ επιταγήν Νόμου. 

Η Σ.Σ.Ε. να δημοσιευθεί στην Εφημερίδα της Κυβερνήσεως. 
Αθήνα, 23 Μαρτίου 1988 
Ο Γενικός Γραμματέας 
Π. ΜΩΡΑΛΗΣ 


♦ 


Αριθ. Γ4α/Φ15/849 (7) 

Χορήγηση επιδόματος καυσίμων στα άτομα με πλήρη παράλυση των 
κάτω άκρων ή ακρωτηριασμό και των δύο ποδιών. 


ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 


Έχοντας υπόψη: 

α. Τις διατάξεις του άρθρου 6 του Ν. 1284/82. 

β. Τη Δ1372/85/11.11.82 απόφαση του Υπουργ. Οικονομι¬ 
κών. 

γ. Την ανάγκη κατάργησης του μέτρου της αφορολόγητης προμή¬ 
θειας 136 λίτρων βενζίνης από τους αναπήρους με πλήρη παράλυση 
των κάτω άκρων ή ακρωτηριασμό και των δύο ποδιών που έχουν τύχει 
ατελούς εισαγωγής αυτοκινήτου και την αντικατάστασή του με τη χο- 
ρήγηση σ’ αυτούς επιδόματος καυσίμων για καλύτερη εξυπηρέτησή 
τους, αποφασίζουμε: 


Άρθρο 1. 

Χορήγηση επιδόματος. 

1. Στους ανάπηρους με πλήρη παράλυση των κάτω άκρων ή ακρω¬ 
τηριασμό και των δύο ποδιών, οι οποίοι δικαιούνται ατέλειας μέχρι 136 
λίτρων βενζίνης το μήνα, για την κίνηση των αυτοκινήτων τους, σύμ¬ 
φωνα με τις διατάξεις του άρθρου 6 του Ν. 1284/1982 και της αριθ. 
Δ1372/85/11.11.82 απόφασης του Υπουργού Οικονομικών χορη¬ 
γείται μηνιαίο επίδομα κίνησης εκ δρχ. πέντε χιλιάδων (5.000) σε αντι¬ 
στάθμισμα της οικονομικής ωφέλειας που είχαν από την παραπάνω πα- 

ρ°χή* 

2, Το επίδομα αυτό, το οποίο δε φορολογείται, ούτε υπόκειται σε 
οποιαδήποτε κράτηση ή εισφορά, αναπροσαρμόζεται με κοινή απόφαση 
των Υπουργών Υγείας — Πρόνοιας και Κοιν. Ασφαλίσεων και Οικονομι¬ 
κών, ανάλογα με την τιμή των καυσίμων. 

Άρθρο 2. 

Αρμόδιες Υπηρεσίες για τη χορήγηση του επιδόματος καυσίμων. 

1. Το επίδομα καυσίμων χορηγείται στους δικαιούχους από τις περι¬ 
φερειακές υπηρεσίες Πρόνοιας (Δ/νσεις και Τμήματα Κοιν. Πρόνοιας) 
του Υπουργείου Υγείας - Πρόνοιας και Κοινωνικών Ασφαλίσεων, σύμ¬ 
φωνα με τη διαδικασία, που ορίζει το άρθρο 6 της απόφασης αυτής. 


α. Αίτηση του ενδιαφερομένου ή του νομίμου εκπροσώπου του. 

β. Αντίγραφο της απόφασης ατελούς εισαγωγής της αρμόδιας Τελω- 
νειακής Αρχής από την οποία και από σχετική πάνω σ’ αυτό βεβαίωση 
της ίδιας αρχής θα προκύπτει η ατελής παράδοση αυτοκινήτου στον εν¬ 
διαφερόμενο ανάπηρο με βάση τις διατάξεις της ισχύουσας νομοθεσίας. 

γ. Αντίγραφο της γνωμάτευσης της Ανωτάτης Στρατιωτικής Υγειο¬ 
νομικής Επιτροπής (Α.Σ.Υ.Ε.) από την οποία να προκύπτει ότι ο ενδια¬ 
φερόμενος ανάπηρος έχει πλήρη παράλυση των κάτω άκρων ή ακρωτη¬ 
ριασμό και των δύο ποδιών. 

δ. Δήλωση του Ν. 1599/87 στην οποία θα αναγράφονται τα ακό¬ 
λουθα: 

1. Ότι κατέχει και χρησιμοποιεί το αυτοκίνητο που έχει εισάγει ατε- 
λώς. 

2. Ότι θα αναφέρει στην Υπηρεσία κάθε μεταβολή του αυτοκινήτου η 
οποία θα συνεπάγεται στη διακοπή του επιδόματος καυσίμων (περιπτ. 
β, γ, δ του άρθρου 5) ως και τη μετοίκησή του σ’ άλλο Νομό. 

3. Όσοι, μέχρι την ημερομηνία έναρξης ισχύος της απόφασης αυτής 
έχουν παραλάβει ατελώς επιβατηγό αυτοκίνητο, θα υποβάλουν και βε¬ 
βαίωση της αρμόδιας τελωνειακής αρχής με την οποία θα βεβαιώνεται 
ότι επέστρεψαν τα βιβλιάρια ατελούς παραλαβής καυσίμων που τους 
έχουν χορηγηθεί ή ότι δεν τους χορηγήθηκαν τέτοια βιβλιάρια. 

Άρθρο 4. 

1. Το επίδομα αυτό αρχίζει να καταβάλλεται από την ημερομηνία 
υπογραφής της απόφασης αναγνώρισης του δικαιώματος. Για τον υπο¬ 
λογισμό του ποσού που αντιστοιχεί για κάθε μία ημέρα, ο μήνας θεωρεί¬ 
ται ότι έχει 30 ημέρες. 


Άρθρο 5. 

Διακοπή του επιδόματος καυσίμων. 

1. Το επίδομα καυσίμων παύει να καταβάλλεται ή διακόπτεται ανά¬ 
λογα, από την 1η του επομένου μήνα, στις εξής περιπτώσεις με από¬ 
φαση του Προϊσταμένου της αρμόδιας Υπηρεσίας Κοιν. Πρόνοιας. 

α) θανάτου του δικαιούχου αναπήρου. 

β) Πώλησης του αυτοκινήτου του. 

γ) Απώλειας του αυτοκινήτου του ή ολοκληρωτικής καταστροφής 
του (π.χ. από φωτιά). 

δ) Μη κίνησης του αυτοκινήτου του πέραν του τριμήνου λόγω σοβα¬ 
ρών μηχανικών βλαβών. 

ε) Παραμονής του αναπήρου σε Νοσηλευτικό Ίδρυμα πέραν του τρι¬ 
μήνου. 

Στην περ. α τα πρόσωπα της οικογένειας του βοηθηματούχου ειδο¬ 
ποιούν την αρμόδια Υπηρεσία Κοιν. Πρόνοιας και στις περ. β, γ και δ, ε 
ο δικαιούχος ανάπηρος ή ο νόμιμος αντιπρόσωπός του. 

στ) Μετοίκησης. 

2. Στην περίπτωση της μετοίκησης ο φάκελος του δικαιούχου αναπή¬ 
ρου με αντίγραφο της απόφασης διακοπής του επιδόματος, διαβιβάζε¬ 
ται αμέσως στην Υπηρεσία Κοιν. Πρόνοιας της Νομαρχίας που μετοι¬ 
κεί. 

3. Η καταβολή του επιδόματος από την Υπηρεσία αυτή αρχίζει από 
την 1η του επομένου μήνα μέχρι το τέλος του οποίου ο επιδοματούχος 
έλαβε το επίδομα. 

4. Εάν η Νομαρχία στην οποία μετώκησε ο δικαιούχος δεν έχει καθό¬ 
λου πίστωση ή η υπάρχουσα είναι ανεπαρκής, φροντίζει αρμοδίως για 
τη μεταβίβαση της απαιτουμένης πίστωσης, 

5. Στις περιπτώσεις γ, δ και ε το επίδομα επαναχορηγείται με από¬ 
φαση του προϊσταμένου της οικείας Υπηρεσίας Κοιν. Πρόνοιας με την 
υποβολή υπεύθυνης δήλωσης, ότι εξέλιπαν οι λόγοι διακοπής του επιδό¬ 
ματος. 


Άρθρο 3. 

Αναγνώριση δικαιούχων - δικαιολογητικά. 

1. Η αναγνώριση των δικαιούχων του επιδόματος καυσίμων γίνεται 
με απόφαση του προϊσταμένου της αρμόδιας Υπηρεσίας Κοινωνικής 
Πρόνοιας μετά την υποβολή των εξής δικαιολογητικών. 


Άρθρο 6. 

Διαδικασία καταβολής του επιδόματος. 

1. Η καταβολή του επιδόματος καυσίμων θα γίνεται μετά το τέλος 
κάθε διμήνου με τακτικά χρηματικά εντάλματα τα οποία θα εκδίδονται 
από τις υπηρεσίες Εντελλομένων Εξόδων (ΥΕΕ) των Νομαρχιών στο 

όνομα των ίδιων των αναπήρων ή των νομίμων εκπροσώπων τους ή 
των προσώπων εκείνων τα οποία έχουν νόμιμα εξουσιοδοτηθεί για την 
είσπραξη του επιδόματος. 

2. Για το σκοπό αυτό οι Υπηρεσίες Κοινωνικής Πρόνοιας θα διαβιβά¬ 
ζουν στις ΥΕΕ κατάσταση, υπογραμμένη από τον προϊστάμενο, σε τρία 
αντίτυπα στην οποία θα αναγράφονται τα ακόλουθα στοιχεία σε αντί¬ 
στοιχες στήλες. 

α) Αύξων αριθμός. 

β) Ονοματεπώνυμο του δικαιούχου. 

γ) Όνομα πατρός. 

δ) Δ/νση Κατοικίας. 

ε) Δικαιούμενο ποσό. 

στ) Παρατηρήσεις. 

3. Στη στήλη των παρατηρήσεων θα αναγράφεται π.χ. το ονοματε¬ 
πώνυμο του νόμιμου εκπροσώπου του αναπήρου ή του εξουσιοδοτημέ¬ 
νου προσώπου για την είσπραξη του επιδόματος όταν ο ίδιος δεν ει¬ 
σπράττει το επίδομα. 

4. Οι Υ.Ε.Ε. μετά την έκδοση της σχετικής πράξης ανάληψης και 
διάθεση της δαπάνης, θα προβαίνουν στην εκκαθάριση αυτής με βάση 
την ανωτέρω κατάσταση και αντίγραφα των αποφάσεων αναγνώρισης 
του δικαιώματος καταβολής του επιδόματος μόνο στις περιπτώσεις που 
για πρώτη φορά θα εκδίδεται τακτικό χρηματικό ένταλμα. 

5. Οι Υ.Ε.Ε. δικαιούνται να ζητήσουν την προσκόμιση και άλλων δι- 
καιολογητικών που θα κρίνουν ότι είναι απόλυτα αναγκαία για τη θεμε- 
λίωση του δικαιώματος και έκδοση του σχετικού χρηματικού εντάλμα¬ 
τος πληρωμής. 

Άρθρο 7. 

Μεταφορά - εγγραφή πιστώσεων. 

1. Για την πληρωμή των επιδομάτων καυσίμων εγγράφονται οι ανα¬ 
γκαίες πιστώσεις στους Νομαρχιακούς προϋπ/σμούς των αρμοδίων 
Υπηρεσιών Κοινωνικής Πρόνοιας υπό ΚΑΕ 2649 «Επίδομα Καυσί¬ 
μων». 

2. Ειδικά για την πληρωμή των επιδομάτων κατά το τρέχον έτος θα 
μεταβιβασθούν οι αναγκαίες πιστώσεις από τον προϋπολογισμό του 
Υπουργείου Οικονομικών. 

Άρθρο 8. 

Έναρξη ισχύος της απόφασης. 

1. Η απόφαση αυτή θα ισχύει από την πρώτη του τρίτου μήνα από 
της δημοσίευσής της στην Εφημερίδα της Κυβερνήσεως. 

2. Από της ημερομηνίας ισχύος της απόφασης αυτής καταργείται η 
διάταξη του άρθρου 6 του Ν. 1284/82 και η αριθ. Δ. 1372/85/ 

11.11.82 απόφασή μας. 

3. Οι λεπτομέρειες εφαρμογής της θα καθορισθούν με εγκύκλιο που 
θα εκδοθεί από το Υπουργείο Υγείας, Πρόνοιας και Κοιν. Ασφαλίσεων. 

Η απόφαση αυτή να δημοσιευθεί στην Εφημερίδα της Κυβερνήσεως 
και να κυρωθεί με νόμο. 

Αθήνα, 15 Μαρτίου 1988 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ. ΠΡΟΝΟΙΑΣ & ΚΟΙΝ ΑΣΦ/ΣΕΩΝ 

Δ. ΤΣΟΒΟΛΑΣ ΓΙΑΝΝΗΣ ΦΛΩΡΟΣ 

Αριθ. Β1/244 (8) 

Αυτοδίκαιη σύσταση προσωρινής θέσης με σχέση εργασίας ιδιωτικού δι¬ 
καίου αόριστου χρόνου στο Ε.Μ.Π. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 5 παρ. 3 του Ν. 1476/1984 (ΦΕΚ 136 
Α). 

2) Την από 29.5.1985 αίτηση του ενδιαφερομένου. 

3) Την απόφαση του Πρυτανικού Συμβουλίου του ΕΜΠ (συνεδρ. 

7.1.88). 


4) Την απόφαση Η. 5822/1987 «Αρμοδιότητες Υφυπουργών 
ΥΠΕΠΘ» (ΦΕΚ 528 Β'), αποφασίζουμε: 

Διαπιστώνουμε την αυτοδίκαιη σύσταση στο Εθνικό Μετσόβιο Πολυ¬ 
τεχνείο μιας (1) προσωρινής θέσης με σχέση εργασίας ιδιωτικού δικαίου 
αόριστου χρόνου ειδικότητας Νυκτοφύλακα. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 21 Μαρτίου 1988 

Ο ΥΦΥΠΟΥΡΓΟΣ 

ΓΙΑΝΝΗΣ ΚΩΝΣΤΑΝΤΙΝΙΔΗΣ 

Αριθ. Β1/225 (9) 

Αυτοδίκαιη σύσταση προσωρινών θέσεων με σχέση εργασίας ιδιωτικού 
δικαίου αόριστου χρόνου στη Φοιτητική Λέσχη του Παν/μίου Θεσ¬ 
σαλονίκης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Την υπουργική απόφαση ΔΙΠΙΔ/Φ. 42/24/11440 / 
31.12.1986 (ΦΕΚ 921/31.12.1986 τ.Β’). 

2. Τις διατάξεις του άρθρου 25 Ν. 1735/1987 (ΦΕΚ 195Α’). 

3. Τις αποφάσεις του Υπηρεσιακού Συμβουλίου του Διοικητικού 
Προσωπικού του Παν/μίου Θεσσαλονίκης (αριθμ. 226α\ 226β\ 
226γ). 

4. Την Πράξη του Προέδρου του Δ.Σ. της Φοιτητικής Λέσχης του 
Παν/μίου Θεσ/νίκης (αριθμ. 651/1988). 

5. Την αρ. Η 5822/1987 κοινή απόφαση του Πρωθυπουργού και 
του Υπουργού Εθν. Παιδείας και Θρησκευμάτων, αποφασίζουμε: 

Διαπιστώνουμε την αυτοδίκαιη σύσταση πενήντα τριών (53) συνο¬ 
λικά προσωρινών θέσεων με σχέση εργασίας ιδιωτικού δικαίου αόρι¬ 
στου χρόνου στη Φοιτητική Λέσχη του Πανεπιστημίου Θεσσαλονί¬ 
κης, που καταργούνται αυτοδίκαια μόλις κενωθούν με οποιοδήποτε 
τρόπο και οι οποίες κατά ειδικότητα έχουν ως εξής: 
α) Θέσεις μαγείρων: τέσσερις (4) 
β) Θέσεις βοηθών μαγείρων: εννέα (9) 
γ) θέσεις λαντζέρηδων: εννέα (9) 
δ) Θέσεις εργατών μαγειρείων: τριάντα μία (31) 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 16 Μαρτίου 1988 

Ο ΥΦΥΠΟΥΡΓΟΣ 

ΓΙΑΝΝΗΣ ΚΩΝΣΤΑΝΤΙΝΙΔΗΣ 

- 4 - 

Αριθ. ΕΔ5/7/145 (10) 

Σύσταση πάγιας προκαταβολής στο ΙΤΣΑΚ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΕ.ΧΩ.ΔΕ. 

Έχοντας υπόψη: 

1. Γις διατάξεις της παρ. 1 του άρθρου 25 του Ν.Δ, 496/1974 
«Περί λογιστικού των Νομικών Προσώπων Δημοσίου Δικαίου», 
όπως τροποποιήθηκε και συμπληρώθηκε μεταγενέστερα με τις δια¬ 
τάξεις του άρθρου 10 του Ν. 369/1976. 

2. Τη 2389/87 απόφαση του Πρωθυπουργού και του Υπουργού Οι¬ 
κονομικών «Ανάθεση αρμοδιοτήτων στον Υφυπουργό Οικονομικών» 
(ΦΕΚ 81 Β/13.2.87). 

3. Τη 13α/1987 Πράξη του Διοικητικού Συμβουλίου του Ινστιτού¬ 
του Τεχνικής Σεισμολογίας και Αντισεισμικών Κατασκευών 
(ΙΤΣΑΚ), αποφασίζουμε: 

Συνιστούμε Πάγια Προκαταβολή στο Ινστιτούτο Τεχνικής Σεισμολο¬ 
γίας και Αντισεισμικών Κατασκευών (ΙΤΣΑΚ) εκ ποσού δρχ. ενός 
εκατομμυρίου (1.000.000). 

Καθορίζουμε τους κατωτέρω κωδικούς σε βάρος των πιστώσεων 
των οποίων επιτρέπεται η πληρωμή δαπανών από την Πάγια Προ¬ 
καταβολή: 0711, 0713, 0719, 0731, 0733. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1603 


Η απόφαση αυτή να δημοσιευθεί στην Εφημερίδα της Κυβερνή- 

σεως. 

Αθήνα, 1 Μαρτίου 1988 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΠΕΡ/ΝΤΟΣ, ΧΟΡ/ΞΙΑΣ & ΔΗΜ. ΕΡΓΩΝ 

ΣΠ. ΚΑΛΟΥΔΗΣ ΕΥΑΓ. ΚΟΥΛΟΥΜΠΗΣ 

-♦- 

Αριθ. 5362 „ (11) 

Ψήφιση του Οργανισμού Εσωτερικής Τπηρεσίας του Δ’ ΚΑΠΗ Ηρα¬ 
κλείου. 

Η ΝΟΜΑΡΧΗΣ ΗΡΑΚΛΕΙΟΥ 

Έχοντας υπόψη: 

1. Τις διατάξεις: 

α. Του άρθρου 12 του Ν. 1188/1981 περί κυρώσεως του κώδικος 
«περί καταστάσεως προσωπικού Οργανισμών Τοπικής Αυτοδιοίκη¬ 
σης». 

β. Των άρθρων 1- 4 και 9 του Ν. 1586/1986 «Βαθμολογική διάρ¬ 
θρωση των θέσεων του Δημοσίου, Νομικών Προσώπων δημοσίου δι¬ 
καίου και των Οργανισμών Τοπ. Αυτοδιοίκησης και άλλες διατάξεις». 

γ. Του ΠΔ 37α/1987 «Μερική επέκταση διατάξεων που ισχύουν για 
τους δημόσιους υπαλλήλους και τους υπαλλήλους των άλλων νομικών 
προσώπων δημοσίου δικαίου και στους υπαλλήλους των Οργανισμών 
Τοπ. Αυτοδιοίκησης και προσαρμογή διατάξεων στις ρυθμίσεις του Ν. 
1586/1986. 

δ. Του άρθρου 68 του Ν. 1416/1984. 

2. Τις 53560/59/6.8.1986 και 75643/16.1.1987 σχετικές 
εγκυκλίους του Υπουργείου Εσωτερικών. 

3. Τη Γ3/οικ.4573/7.10.1985 κοινή εγκύκλιο των Υπουργών 
Υγείας Πρόνοιας και Κοινωνικών Ασφαλίσεων και Εσωτερικών. 

4. Τη 1901/1986 εξουσιοδοτική απόφαση της Νομαρχίας, όπως 
τροποποιήθηκε μεταγενέστερα. 

5. Τη 12/1987 απόφαση του Διοικητικού Συμβουλίου του Δ’ 
ΚΑΠΗ Ηρακλείου με την οποία ψηφίζεται ο ΟΕΥ του ΚΑΠΗ. 

6. Τις 251/1987 και 501/1987 αποφάσεις του Δημοτικού Συμ¬ 
βουλίου Ηρακλείου με τις οποίες εκφράζεται η σύμφωνη γνώμη του 
Συμβουλίου για τον ΟΕΥ του Δ’ ΚΑΠΗ, όπως αυτός ψηφίστηκε με την 
προαναφερομένη απόφαση του Διοικητικού Συμβουλίου, εκτός από το 
μέρος που αφορά τη σύσταση μιας (1) θέσεως Διοικητικού Υπαλλήλου, 
κλάδου ΔΕ 1 Διοικητικού, τη δαπάνη μισθοδοσίας του οποίου δεν δέχε¬ 
ται να αναλάβει ο Δήμος, όπως ορίζεται τούτο με την ανωτέρω Γ3/ 
οικ./4573/7.10.1985 κοινή υπουργική εγκύκλιο. 

7. Τη γνωμοδότηση του Υπηρεσιακού Συμβουλίου του άρθρ. 14 παρ. 


9 του Ν. 1586/86 που διατυπώθηκε στο 1/3.2.1988 πρακτικό αυτού 
(α/α θέματος 7ο) για την έγκριση της 12/87 απόφασης του Διοικητι¬ 
κού Συμβουλίου του Δ’ ΚΑΠΗ Ηρακλείου, περί ψηφίσεως του ΟΕΥ του 
ΚΑΠΗ, εκτός από τη σύσταση της θέσεως του Διοικητικού Υπαλλήλου, 
κλάδου ΔΕΙ Διοικητικού, τη δαπάνη μισθοδοσίας του οποίου δεν ανα¬ 
λαμβάνει ο Δήμος Ηρακλείου. 

8. Όλα τα στοιχεία του οικείου υπηρεσιακού φακέλου, αποφασί¬ 
ζουμε: 

1. Εγκρίνουμε τη 12/1987 απόφαση του Διοικητικού Συμβουλίου 
του Δ' ΚΑΠΗ Ηρακλείου, με την οποία ψηφίζεται ο Οργανισμός Εσωτε¬ 
ρικής Υπηρεσίας του ΚΑΠΗ, όπως αναλυτικά αναφέρεται σ’ αυτή και 
μόνο στο μέρος που αφορά τις κατωτέρω θέσεις προσωπικού, ώστε η τε¬ 
λική διάρθρωση και διαβάθμιση των υπηρεσιών αυτού να έχει ως εξής: 

ΔΙΟΙΚΗΤΙΚΟ ΠΡΟΣΩΠΙΚΟ 
ΚΑΤΗΓΟΡΙΑ ΤΕ 

Κλάδος ΤΕ2 Κοινωνικών Λειτουργών 

Μία (1) θέση με βαθμούς Γ-Α 

ΥΓΕΙΟΝΟΜΙΚΟ ΠΡΟΣΩΠΙΚΟ 

ΚΑΤΗΓΟΡΙΑ ΠΕ 

Κλάδος ΠΕΙ5 Ιατρών Ειδικοτήτων 

Μία (1) θέση με βαθμούς Γ-Α 

ΚΑΤΗΓΟΡΙΑ ΤΕ 

Κλάδος ΤΕ10 Φυσικοθεραπευτών 

Μία (1) θέση με βαθμούς Γ-Α 

Κλάδος ΤΕ6 Επισκεπτριών Αδελφών ή κλάδος ΤΕ8 Αδελφών Νοσο¬ 
κόμων 

Μία (1) θέση με βαθμούς Γ-Α 
Κλάδος ΤΕ18 Εργοθεραπευτών 
Μία (1) θέση με βαθμούς Γ-Α 

ΤΕΧΝΙΚΟ ΥΓΕΙΟΝΟΜΙΚΟ ΚΑΙ ΓΕΩΠΟΝΙΚΟ ΠΡΟΣΩΠΙΚΟ 
ΚΑΤΗΓΟΡΙΑ ΥΕ 

Κλάδος ΥΕ15 Οικογενειακών Βοηθών 
Μία (1) θέση με βαθμούς Δ-Γ 

2. Δεν εγκρίνουμε την ανωτέρω απόφαση στο μέρος που αναφέρεται 
στη σύσταση θέσεως Διοικητικού Υπαλλήλου, κλάδου ΔΕΙ Διοικητικού 
και στις αρμοδιότητες αυτού για τους λόγους, που αναφέρονται στις 
501/1987 και 1/7/3.2.1988 γνωμοδοτήσεις του Δημοτικού Σ/λίου 
Ηρακλείου και του Υπηρεσιακού Συμβουλίου του άρθρ. 14 του Ν. 
1586/1986 αντίστοιχα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηράκλειο, 4 Μαρτίου 1988 
Με εντολή Νομάρχη 
Ο Διευθυντής 
ΕΥΘ. ΚΑΚΚΑΒΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



